armvectores/hy_wikipedia_2023 huggingface dataset:
Զույգի առաջացում

Զույգի առաջացում ֆիզիկայում, մասնիկի և հակամասնիկի միաժամանակյա առաջացման պրոցեսը։ Նեղ իմաստով՝ էլեկտրոնի և պոզիտրոնի առաջացումը, երբ ֆոտոնը ընդհարվում է լիցքավորված մասնիկի, օրինակ, ատոմի միջուկի հետ։ Այդ դեպքում ֆոտոնի էներգիան առնվազն պետք է հավասար լինի էլեկտրոնի և պոզիտրոնի հանգստի զանգվածների գումարին (2mec2= 1,02 ՄէՎ, me-ն էլեկտրոնի զանգվածն է, c-ն՝ լույսի արագությունը)։ Զույգի առաջացման համար անհրաժեշտ նվազագույն էներգիան կոչվում է շեմային էներգիա։ Զույգի առաջացում հնարավոր է միայն լիցքավորված որևէ մասնիկի ուժային դաշտում, այլապես չի իրագործվի էներգիայի և շարժման քանակի պահպանման օրենքը։
Էլեկտրոն-պոզիտրոնային զույգերը սովորաբար առաջանում են ատոմի միջուկի կամ էլեկտրոնի կուլոնյան դաշտում, ընդ որում, այդ պրոցեսի հավանականությունը համեմատական է միջուկի լիցքի քառակուսուն և արագ աճում է ֆոտոնի էներգիայի աճին զուգընթաց։ Էլեկտրոն-պոզիտրոնային զույգեր առաջանում են ոչ միայն ֆոտոնի և լիցքավորված մասնիկի ընդհարումից, այլև ցանկացած երկու լիցքավորված մասնիկների (օրինակ, էլեկտրոնների) փոխազդեցության ժամանակ, եթե դրանք ունեն բավարար էներգիա։ Տարրական մասնիկների ընդհարման դեպքում որոշակի պայմաններում կարող են առաջանալ նաև ուրիշ զույգեր։ Օրինակ, էլեկտրոնի և պոզիտրոնի ընդհարման ժամանակ կարող են ծնվել μ-մեզոնների կամ π-մեզոնների զույգեր։ Զույգեր առաջանում են նաև ծանր մասնիկների տրոհումից։ Օրինակ, ρ-մեզոնը կարող է տրոհվել π-մեզոնների զույգի, φ-մեզոնը՝ К-մեզոնների զույգի։ Զույգի առաջացման երևույթով է պայմանավորված մեծ էներգիայի ֆոտոնների կլանումը նյութում, ինչպես նաև էլեկտրոն-ֆոտոնային հեղեղների գոյացումը տիեզերական ճառագայթներում։
Զույգի առաջացման և դրա հակառակ պրոցեսի՝ անիհիլացման հայտնագործումը ոչ միայն ֆիզիկական, այլև փիլիսոփայական կարևոր նշանակություն ունի, քանի որ հերքում է հավերժական և անփոփոխ նախատարրերի գոյությունը, ցույց է տալիս, որ որոշակի պայմաններում մատերիայի «տարրական» ձևերը կարող են փոխարկվել այլ ձևերի։
Պապիրնյա (այլ կիրառումներ)

Պապիրնյա, կարող է վերաբերել՝

Պապիրնյա - գյուղ, Ուկրաինայի Ժիտոմիրի մարզի Օվրուչի շրջանում
Պապիրնյա - գյուղ, Ուկրաինայի Խմելնիցկիի մարզի Գորոդոկի շրջանում
Պապիրնյա - գյուղ, Ուկրաինայի Սումիի մարզի Յամպոլի շրջանում
Դնեպր-Բուգյան ջրանցք

Դնեպր-Բուգյան ջրանցք (ավելի վաղ՝ Թագավորական ջրանցք) (բելառուս․՝ Дняпроўска-Бугскі канал, Dnjaproŭska-Buhski Kanal), նավարկելի ջրանցք Բելառուսում, Պոլեսիեի տարածաշրջանում։ Կառուցվել է 1775-ից 1783 թվականներին։ Իրար է կապում Դնեպրի ավազանում գտնվող Պրիպյատի վտակ Պինան և Վիսլայի ավազանին պատկանող Արևմտյան Բուգ գետի վտակ Մուխավեցը։ Ընդհանուր երկարությունը 244 կիլոմետր է, ընդ որում՝ Բրեստ-Պինսկ հատվածինը՝ 196 կմ; Գտնվում է «Դնեպր-Բուգյան ջրային ուղի» շինշահագործման ձեռնարկության հաշվեկշռում։


== Շինարարությունը ==
Պրիպյատի ու Բուգի ավազանները միմյանց միացնող նավարկելի ջրանցքի շինարարության գաղափարն առաջին անգամ հնչեցվել է 1655 թվականին լեհական սեյմում, Ռեչ Պոսպոլիտայի կանցլեր Եժի Օսոլինսկու կողմից։ Ջրանցքի կառուցման եռանդուն կողմնակիցներից էին Լիտվական մեծ իշխանության հետման Միխայիլ Կազիմիր Օգինսկին և Պինսկ քաղաքի դատավոր Մատեուշ Բուտրիմովիչը։
Ջրանցքի շինարարությունն սկսվել է 1775 թվականին՝ Ռեչ Պոսպոլիտայի վերջին արքա Ստանիսլավ Ավգուստ Պոնյատովսկու օրոք։ Ջրանցքի կանոնավոր սնուցումն ապահովելու նպատակով նախ կառուցվել են Բելոօզյորսկայա և Օրեխովսկայա ջրասնուցիչ համակարգերը։ 1784 թվականի գարնանը, Մատեուշ Բուտրիմովիչի նախաձեռնությամբ, ձկնեղենով, մեղրով, մոմով  և տեղական այլ ապրանքներով բեռնված առաջին նավերը Պինսկից ջրանցքով հասան Վարշավա, այնտեղից էլ՝ բալթյան Գդանսկ նավահանգիստը։ Այդ նույն տարվա սեպտեմբերին ջրանցքի շինարարություն այցելեց թագավորը, պաշտոնապես բացեց ջրանցքը՝ 40 անձից բաղկացած իր շքախմբով անցնելով ջրանցքով։ Նա չորս օր անցկացրեց Կոբրինի մերձակայքում՝ Գորոդեցում, և այդ ժամանակից ջրանցքին տրվեց Թագավորական անվանումը։   1786 թվական ին, թագավորի կողմից ջրանցքի շինարարությանը դրամական օժանդակություն տրամադրվելու կապակցությամբ, հատուկ մեդալ հատվեց  (հեղինակ՝ Ի. Ֆ. Հոլցհաուզեր); Ջրանցքի պահպանության համար անհրաժեշտ 100 հազարից պետական գանձարանը հատկացրեց 60 հազար լեհական զլոտի։
Դարավերջին Ռեչ Պոսպոլիտային համակած համընդհանուր ճգնաժամի պատճառով ջրանցքի շինարարությունը դադարեցվեց։ Այն վերսկսվեց միայն 1837 թվականին, արդեն՝ ռուսական իշխանությունների կողմից։ Հիմնական աշխատանքներն իրականացվեցին 1846-ից 1848 թվականներին։ Կառուցվեցին փայտե հավաքովի ամբարտակներ, որոնց միջոցով ապահովվում էր նավարկության համար անհրաժեշտ ջրամակարդակ։ Պինսկից Բրեստ ընկած հատվածում մինչև 1867 թվականը  կառուցվեց ու շահագործման հանձնվեց 22 ամբարտակ։ Ջրուղու հատակի լայնությունը հասցվեց 14 մետրի։


== Տես նաև ==
Օգինսկու ջրանցք


== Ծանոթագրություններ ==


== Գրականություն ==
Географический энциклопедический словарь: географические названия / Под ред. А. Ф. Трёшникова. — 2-е изд., доп. — М.: «Советская энциклопедия», 1989. — 592 с. — ISBN 5-85270-057-6
Аляксандр Доўнар. Каралеўскі канал // Вялікае княства літоўскае : Энцыклапедыя ў 2 т.  / Пад рэд. Г. П. Пашкова і інш. — Мінск: БелЭН, 2007. — Т. 2. 2-е выд.. — С. 47.


== Արտաքին հղումներ ==
Ջրանցքի վերակառուցման մասին զեկույցը(չաշխատող հղում) Archived version
2008 թ. զեկույցը ջրանցքի մասին
Ջրանցքը շահագործող կազմակերպության կայքէջը Archived 2012-03-20 at the Wayback Machine.
Օտարում (փիլիսոփայություն)

Անվան այլ կիրառումների համար տե՛ս՝ Օտարում (այլ կիրառումներ)Օտարում քաղաքացիական իրավունքում, սեփականության կամ օպերատիվ կառավարման իրավունքով գույքի հանձնումը այլ անձի։ Կատարվում էր օրենքով սահմանված կարգով՝ հատուցմամբ (օրինակ, առուծախ) կամ անհատույց (օրինակ, նվիրատվություն)։ Օտարման իրավունքը պատկանում էր սեփականատիրոջը, իսկ օրենքով նախատեսված դեպքերում, նաև՝ ոչ սեփականատերերին։ Օտարման հարկադիր եղանակների մեջ էին մտնում ազգայնացումը, բռնագրավումը և այլն։
Շորթ Սթիրլինգ

Շորթ Սթիրլինգ (անգլ.՝ Short Stirling), առաջին բրիտանական չորս շարժիչային ռմբակոծիչ, որը ներառվել է Մեծ Բրիտանիայի թագավորական ռազմաօդային ուժերի սպառազինության մեջ Երկրորդ համաշխարհային պատերազմի ժամանակ։ Ունեցել է հարաբերականորեն կարճ մարտական կարիերա, փոխարինվել է չորս շարժիչային այլ ծանր ռմբակոծիչներով, ինչպիսիք են Լանկաստերը և Handley Page Halifax-ը։


== Մարտավարա-տեխնիկական բնութագրեր ==

Ներկայացված են Stirling I serie III մոդիֆիկացիայի տվյալները։


=== Տեխնիկական բնութագրեր ===
Անձնակազմ՝ 7 (երկու օդաչու, ղեկապետ, բորտինժեներ, հրաձիգ-ռադիստ և երկու հրաձիգ)
Երկարություն՝ 26,6 մ
Թևերի բացվածք՝ 30,2 մ
Բարձրություն՝ 6,93 մ
Թևերի մակերեսը՝ 135,64 մ²
Ռազմական հանդերձանքով ծավալը՝ 21 273 կգ
Նորմալ թռիչքային ծավալը՝ 26 943 կգ
Առավելագույն թռիչքային ծավալը՝ 31 751 կգ
Վառելիքի բաքի ծավալը՝ 8532 լ (+ 833 լ 6 լրացուցիչ բաքերում)
Շարժիչը՝ 4 շառավղային 14-ցիլինդրային Bristol Hercules XI շարժիչ
Շարժիչների հզորությունը՝ 4 × 1590 ձիաուժ (4 × 1186 կՎտ)


=== Թռիչքային բնութագրեր ===
Առավելագույն արագությունը՝ 418 կմ/ժ 5639 մ բարձրության վրա
Նորմալ արագություն՝ 346 կմ/ժ
Գործնական հեռահարություն՝
6350 կգ ռումբ՝ 1191 կմ
2268 կգ ռումբ՝ 3106 կմ
680 կգ ռում՝ 3750 կմ
Գործնական բարձրահասություն՝ 5030 մ
Բարձրությունը հավաքելու ժամանակը՝ 4572 մ 42 րոպեի ընթացքում (առավելագույն թռիչքային զանգվածի դեպքում)
Ծանրությունը թևի վրա՝ 175 կգ/մ²
Քարշազինվածություն՝ 176 Վտ/կգ


=== Սպառազինություն ===
Հրաձգա-հրանոթային՝
Browning F.N.5 տիպի 2 × 7,7 մմ տրամաչափի գնդացիր ճակատային մասում
Browning F.N.7 տիպի 2 × 7,7 մմ տրամաչափի գնդացիր վերին ֆյուզելաժային հատվածում
Browning F.N.20A տիպի 4 × 7,7 մմ տրամաչափի գնդացիր պոչամասում
Մարտական բեռնվածք՝ 6350 կգ ռումբ


== Համեմատություն նմանատիպ այլ ինքնաթիռների հետ ==


== Ծանոթագրություններ ==


== Գրականություն ==
Norris, Geoffrey The Short Stirling. — Windsor, Berkshire, UK: Profile Publications, 1966. — 16 p. — (Profile Aircraft 142).
Լապանուզ

Լապանուզ (ֆր.՝ Lapanouse), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 750 մարդ, բնակչության խտությունը` 27.58 մարդ/կմ²։ Բնակավայրը զբաղեցնում է 27.19 կմ² տարածք։
2016 թվականի հունվարից բնակավայրը Սևերակ լը Շատո, Բուզեն, Լավերն, Ռեկուլ Պրևենքիեռ համայնքների հետ միասին հանդիսանում է Սևերակ դ'Ավերոն համայնքի մաս։


== Աշխարհագրություն ==
Գտնվում է Փարիզ քաղաքից 510 կմ հարավ, Թուլուզ քաղաքից` 155 կմ հյուսիս-արևելք, Ռոդեզ քաղաքից` 37 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 481 աշխատունակ (15-64 տարեկան)  բնակիչ, որոնցից ակտիվ էին 356-ը, իսկ ոչ ակտիվները` 125։ Ակտիվության ցուցանիշը կազմում է 74,0 %։ 356 աշխատունակ մարդկանցից աշխատել է 337 անձ (177 տղամարդ և 160 կին)։ Գործազուրկ են եղել 19 անձ (6 տղամարդ և 13 կին)։ 125 անաշխատունակներից 41-ը եղել են աշակերտներ կամ ուսանողներ, 63-ը` թոշակառուներ, իսկ 21-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բեռնարդինո Լանինո

Բեռնարդինո Լանինո (1512, Մորտարա, Պավիա, Լոմբարդիա - 1583[…], Վերչելի, Պիեմոնտ, Իտալիա), Մեծ Վերածննդի դարաշրջանի իտալացի նկարիչ։
Բեռնարդինո Լանինոն սկզբում սովորել է Ջերոլամո Ջովենոնեի մոտ։ Կարիերան սկսել է Վերչելիում։ 1530 թվականից կապված էր Գաուդենցիո Ֆերարիի արհեստանոցի հետ, իսկ իր` Միլան ժամանելուց (1540 թվականին) հետո համարվեց Վերչելիի (Պիեմոնտ) առաջին նկարիչը։ 


== Արվեստ ==
Վարպետի ստեղծագործական կյանքը կարելի է բաժանել երեք փուլի։
Առաջին փուլը երիտասարդության ու պատանեկության տարիներն են, երբ Գաուդենցիո Ֆերարիի աշխատանքներից ոգեշնչված նա ստեղծեց «Տիրամայրը որդու հետ» նկարը, որը տեղադրված է Սաբաուդա պատկերասրահում։
Երկրորդ փուլը համընկնում է նրա Միլանում բնակվելու շրջանին, որտեղ Բեռնարդինո Լանինոն գտնվում էր Լեոնարդո դա Վինչիի «Սուրբ Աննան Տիրամոր և Հիսուսի հետ» նկարի ազդեցության ներքո։
Երրորդ փուլում նախորդ փորձը օգնում է Լանինոյին գտնել իր յուրօրինակ և ինքնուրույն ոճը, որտեղ Մեծ Վերածննդի և նոր ոճի ավանդույթները միաձուլվում են մաներիզմ-դեկորատիվիզմի մեջ (Մադոննա դելլա Գրացիա  եկեցեղի, Սան Պաուլո, Վերչելի)։
Գաուդենցիո Ֆերարիի մահից (1543) հետո Լանինոն ժառանգեց նրա արհեստանոցը և համարվեց հեղինակավոր նկարիչ Միլանում։


== Արտաքին հղումներ ==
Lanino, Bernardino
Работы Бернардино(իտալ.)Ланино


== Ծանոթագրություններ ==
Լլանվայր Պուլլգուինգիլլ

Լլանվայր-Պուլլգուինգիլլ (վալլ.՝ Llanfair Pwllgwyngyll), գյուղ Ուելսում ՝ Անգլսի կղզում, Մենայ նեղուցի մոտակայքում։ Գյուղի ոչ պաշտոնական, սակայն առավել հայտնի անունն է Լլանվայրպուլլգուինգիլլգոգերիխուիրնդրոբուլլլլանտիսիլիոգոգոգոխ (Llan­fair­pwll­gwyn­gyll­go­ge­rych­wyrn­dro­bwll­llan­ty­si­lio­go­go­goch)։ Այն վալլիերեն լեզվից թարգմանվում է այսպես. «Սպիտակ տխլենու ձորակում, փոթորկոտ ջրապտույտի և կարմիր քարանձավին մոտակա Սուրբ Տիսիլիոյի եկեղեցու մոտ գտնվող Սուրբ Մարիամի եկեղեցի»։ Գյուղի անվանումը ամենաերկար տեղանունն է Եվրոպայում, իսկ աշխարհում այն համարվում է երկրորդը։
Ըստ որոշ աղբյուրների, գյուղի անվանումը հնարել է ոմն դերձակ Մենայից՝ 1860-ական թվականներին։ Այն ամբողջությամբ չի համապատասխանում վալլիերեն անվանակազմության կանոններին և հնարվել է բացառապես տուրիստներին գրավելու համար։ Մինչ այդ, գյուղը կոչվել է Լիանվայրպուլլգուինգիլլ, այսինքն՝ «Սպիտակ տխլենու ձորակում գտնվող Սուրբ Մարիամի եկեղեցի»։ Ոչ հեռու գտնվել է «Կարմիր քարանձավի մոտ գտնվող Սուրբ Տիսիլիոյի եկեղեցին» (Llantysilio Gogogoch), իսկ նրանց միջև «Փոթորկոտ հորձանուտը՝ ջրապտույտը» (chwyrn drobwll)։ Վալլիերեն անվանումն ունի 51 հնչյուն և 58 տառ, քանի որ վալլիական այբուբենում մի շարք դիգրաֆներ, օրինակ dd, ll և ch, դիտվում են որպես մեկ տառ։
Գյուղում կա երկաթգծի կայարան, որտեղ առկա է ցուցանակ՝ գյուղի անվանումով։ Այն Ուելսի ամենատեսարժան և առավել լուսանկարվող վայրերից մեկն է։ Տեղի բնակչության շրջանում գյուղը հայտնի է պարզապես որպես Լլանվայր-Պուլլգուինգիլլ (Llanfair Pwllgwyngyll) անունով։ Դա գյուղի պաշտոնական անվանումն է քարտեզներում և ճանապարհային ցուցանակներում։ Հաճախ այն գրվում է Llanfairpwll կամ Llanfair PG:
Գյուղի տարածքում մարդիկ բնակվել են դեռևս նեոլիթյան ժամանակաշրջանից (մթա 4000-2000թթ) և զբաղվել գյուղատնտեսությամբ ու ձկնորսությամբ։ Անգլսի կղզի կարողանում էին հասնել միայն մակույկներով, անցնելով Մենայ նեղուցը։
Այժմ գյուղը բաժանվում է Վերին և Ներքին մասերի։ Վերին մասում հիմնականում հին տներն են և ագարակները, իսկ ներքինում ` խանութներն ու արհեստանոցները։ Լլանվայր-Պուլլգուինգիլլը դարձել է յուրահատուկ առևտրի կենտրոն և իրեն է ձգում տարբեր երկրներից ժամանած զբոսաշրջիկներին։
Աքսիոմ

Աքսիոմն կամ պոստուլատը հիմնավորման ելակետն է։ Ինչպես դասականորեն ընդունված է, աքսիոմն ակնհայտ նախադրյալ է, որը պետք է ընդունվի առանց վիճարկման, այն անհերքելի ճշմարտություն է:
Աքսիոմ հունարեն ἀξίωμα (āxīoma) ' բառից է, որ նշանակում է արժեքավոր գաղափար, կամ այն ինչ համարվում է ակնհայտ։
Ժամանակակից տրամաբանության մեջ աքսիոմն պարզապես մտահանգման ելակետն է։
Մաթեմատիկայում աքսիոմ տերմինը օգտագործվում է երկու կապակցված, բայց տարբերակվող իմաստներով. #տրամաբանական աքսիոմներ" և #ոչ տրամաբանական աքսիոմներ"։ Տրամաբանական աքսիոմները որպես կանոն պնդումներ են, որոնք ենթադրվում է որ ճիշտ են այն տրամաբանության տիրույթով, որը նրանք սահմանում են (այսինքն (
  
    
      
        A
      
    
    {\displaystyle A}
   և 
  
    
      
        B
      
    
    {\displaystyle B}
  ) հետևում է 
  
    
      
        A
      
    
    {\displaystyle A}
  ), մինչդեռ ոչ տրամաբանական աքսիոմները իրականում սահմանում են մասնակի մաթեմատիկական տիրույթի, ինչպիսին օրինակ թվաբանությունն է, հատկությունները (
  
    
      
        1
        =
        a
        +
        b
        =
        b
        +
        a
      
    
    {\displaystyle 1=a+b=b+a}
  )։ Աքսիոմ, պոստուլատ և ենթադրություն իմաստները փոխադարձ փոխարինելի են։


== Տես նաև ==
Աքսիոմատիկ մեթոդ


== Ծանոթագրություններ ==
Սիրդա

Սիրդա  (ռուս.՝ Сырда), գետ Ռուսաստանում, հոսում է Վերխոշիժմենսկի շրջանում, Կիրովի մարզում։ Գետի երկարությունը 19 կմ է։


== Ջրային գրանցամատյանի տվյալներ ==
Տվյալներն ըստ ջրային ռեսուրսների ֆեդերատիվ տեսչության.
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Վյատկա գետն է, գետի ենթաավազանը Վյատկա գետն է։ Գետի գետային ավազանը Կամա գետն է.

Ջրային օբյեկտի, պետական ջրային գրանցման կոդը - 10010300312111100034693
Հիդրոլոգիական ուսումնասիրությունների կոդը - 111103469
Ավազանի կոդը - 10.01.03.003
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կարո՞ղ եք ներել ինձ

«Կարող ե՞ք ներել ինձ» (անգլ.՝ Can You Ever Forgive Me?), ամերիկյան կենսագրական, կատակերգական-դրամատիկ ֆիլմ, ռեժիսոր՝ Մարիել Հելլեր, նկարահանվել է Նիկոլ Խոլոֆսեների և Ջեֆ Ուիթիի սցեարի հիման վրա, հիմնված է Լի Իզրաելի համանուն հուշագրության վրա։


== Սյուժե ==
Հիմնված է իրական իրադարձությունների վրա, ֆիլմը պատմում է գրող Լի Իզրաելի կյանքի պատմությունը, որը սկսել էր կեղծել գրողների, թատերգիրների և դերասանների նամակները՝ գումարի սղության պատճառով։


== Դերասանական կազմ ==
Մելիսա Մաքքարթի —  Լեոնորա Քերոլ, Լի Իզրաել
Ռիչարդ Է. Գրանտ — Ջեք Հոք, Լիի ընկերը
Քևին Քերոլան — Թոմ Քլենսի
Մարկ Էվան Ջեքսոն — Լլոյդ
Թիմ Քամինգս — Քրեյգ
Քրիստիան Նավարո — Կութ
Ջոհաննա Ադլեր — Արլին


== Արտադրություն ==
2015 թվականին հայտարարվել է, որ Իզրաելին կմարմնավորի Ջուլիանա Մուրը, իսկ ֆիլմի ռեժիսորը կլինի Նիկոլ Հոլոֆսեները։  2015 թվականին դերասանական կազմին միացավ Քրիս Օ՛Դաուդը։ 2015 թվականի հուլիսին Մուրը դուրս մնաց նախագծից։ 2016 թվականի մայիսին հայտարարվել էր, որ Իզրաելին կմարմնավորի Մելիսա Մակքարթին, իսկ ֆիլմի ռեժիսորը կլինի Մարիել Հելլերը։ 2017 թվականի հունվարին քասթինգին միացել են Ռիչարդ Է. Գրանտը, Ջեյն Կրուտին, Դոլի Ուլսը, Աննա Դիվեր Սմիթը և Ջենիֆեր Ուեսթֆելդը։
Ֆիլմի նկարահանումները սկսել են 2017 թվականի հունվարին, Նյու Յորքում, և ավրտվել՝ 2017 թվականի մարտի 2-ին։


== Թողարկում ==
Համաշխարհային պրեմիերան կայացել է Տելուրայդ կինոփառատոնի շրջանակներում, 2018 թվականի սեպտեմբերի 1-ին։ Այն նաև ցուցադրվել է 2018 թվականի սեպտեմբերի 8-ին՝ Տորոնտոյի միջազգային կինոփառատոնին։ ԱՄՆ-ի տարածքում ֆիլմը վարձույթի է հանվել 2018 թվականի հոկտեմբերի 19-ին։


== Արձագանք ==
Ֆիլմը արժանացել է կինոքննադատների դրական ընդունելությանը։ Rotten Tomatoes կայքում ֆիլմը ունի 98% վարկանիշ՝ 143 գրախոսականի հիման վրա, և 10-ից 8.2 միավոր։ Metacritic-ը ֆիլմին տվել է 100 հնարավոր միավորից 87-ը, 46 գրախոսականի հիման վրա, ինչը համապատասխանում է «համընդհանուր ճանաչում» կարգախոսին։


== Ծանոթագրություններ ==
Հայոց ցեղասպանության հուշարձան (Փասադենա)

Անվան այլ կիրառումների համար տե՛ս՝ Հայոց ցեղասպանության հուշարձան (այլ կիրառումներ)Հայոց ցեղասպանության հուշարձան, հուշարձան ԱՄՆ Կալիֆորնիայի շրջանի Փասադենա քաղաքի հիշատակի այգում։


== Պատմություն ==
Հուշարձանի բացումը ծրագրվել է 2012 թվականին, բացումը տեղի է ունեցել 2015 թվականի ապրիլի 18-ին, Հայոց ցեղասպանության 100-րդ տարելիցին ընդառաջ։
Հուշարձանը կառուցվել է հայ համայնքի ջանքերով և մասնավոր նվիրատվությունների շնորհիվ։ Հուշարձանն իրենից ներկայացնում է 5 մ բարձրությամբ մետաղական եռոտանի, որը նման է այն կառույցներին, որոնց միջոցով թուրքերը 100 տարի առաջ կախաղան են բարձրացրել հայերին։ Եռոտանու գագաթից ամեն 21 վայրկյանը մեկ մեկ կաթիլ ջուր է թափվում։ Ներքևում գտնվող ավազանը կթափվի տարեկան 1.5 միլիոն կաթիլ ջուր։ Հուշարձանը խորհրդանշում է հայ ժողովրդի ուժն ու անկոտրում հույսը։


== Հեղինակներ ==
Ճարտարապետ՝ Ստեֆանոս Պոլիզուադես
Դիզայներ՝ Քեթրին Մենարդ


== Ծանոթագրություններ ==


== Արտաքին հղումներ ==
Պաշտոնական կայք
Աղաքար (ձմեռանոց)

Անվան այլ կիրառումների համար տե՛ս՝ Աղաքար (այլ կիրառումներ)Աղաքար, Աղաքարի թալա, ձմեռանոց Հայաստանի Լոռու մարզում (նախկին Ալավերդու շրջանում), Աղաքար լեռան ստորոտում։ 1923 թվականին ուներ 4 հայ բնակիչ։ Այժմ լքված է։ Զավեն Կորկետյանի համաձայն, Աղաքարի ձմեռանոցը գտնվում էր Լորուտի գյուղական խորհրդի կազմում։


== Ծանոթագրություններ ==
Ալեքսանդր Գուստաֆսոն

Ալեքսանդր Լ. Գուստաֆսոն (շվեդերեն՝ Alexander L. Gustafsson, հունվարի 15, 1987(1987-01-15), Arboga, Վեսթմանլանդ, Շվեդիա), շվեդ ընդհանուր մենամարտիկ (MMA)։ Հանդես է գալիս «Ultimate Fighting Championship» (UFC) կազմակերպության կիսածանրքաշային դիվիզիոնում։


== Ծանոթագրություններ ==


== Արտաքին հղումներ ==
Էջը UFC.com կայում(անգլ.)
Ավստրիայի դրոշներ

Ստորև ներկայացված է Ավստրիայում կիրառվող դրոշների ցանկը։


== Պետական դրոշներ ==


== Շտանդարտներ ==


== Երկրամասեր ==


== Պատմական դրոշներ ==


== Ծանոթագրություններ ==
Եֆրեմովո (գյուղ, Կասնյանսկոե գյուղական բնակավայր)

Անվան այլ կիրառումների համար տե՛ս՝ ԵֆրեմովոԵֆրեմովո (ռուս.՝ Ефремово), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թեմիսքյոյ

Թեմիսքյոյ, գյուղ Արևմտյան Հայաստանում, Խարբերդի վիլայեթի Խարբերդի գավառում։ Գտնվում էր Խարբերդ քաղաքից 44 կմ արևմուտք, Եփրատ գետի ձախ կողմում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Հարություն Մեսրոբյան

Հարություն Լևոնի Մեսրոբյան (նոյեմբերի 7, 1959(1959-11-07), Երևան, Հայկական ԽՍՀ, ԽՍՀՄ),  ՀՌՀ դասախոս։ Տեխնիկական գիտությունների թեկնածու։
2017 թվականի մայիսի 28-ին ներկայացրել է «Հայոց պատմության կոր. վերելքներ և անկումներ» հետազոտությունը, նվիրված Հայաստանի պատմության զարգացման օրինաչափություններին։


== Կենսագրություն ==
Ծնվել է 1959 թվականի նոյեմբերի 7-ին Երևանում, Հայկական ԽՍՀ։


=== Կրթություն ===
Ավարտել է Անտոն Չեխովի անվան թիվ 55 դպրոցը։ 1976-1981 թվականներին սովորել և ավարտել է Հայաստանի ազգային պոլիտեխնիկական համալսարանը։
Տեխնիկական գիտությունների թեկնածու է։


=== Աշխատանքային գործունեություն ===
Դասախոսում է Հայ-ռուսական (սլավոնական) համալսարանում։


== Ծանոթագրություններ ==
Մենամարտ (այլ կիրառումներ)

Մենամարտ, կարող է վերաբերել`

Մենամարտ (պատմվածք), Անտոն Պավլովիչ Չեխովի պատմվածքը։
Մենամարտ (ֆիլմ, 2010), ռեժիսոր Դովերա Կոսաշվիլիի 2010 թվականի դրամատիկ ֆիլմը` նկարահանված Անտոն Չեխովի համանուն պատմվածքի հիման վրա։
1252

1252 թվական,  նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 1252 թվականն է, 
XIII դարի 52-րդ տարին։


== Դեպքեր ==


== Ծնունդներ ==


== Մահեր ==
Էդվարդ Խոստովանող

Էդվարդ Խոստովանող (անգլ.՝ Edward the Confessor, ոչ վաղ քան 1003 և ոչ ուշ քան 1005, Islip, Cherwell, Օքսֆորդշիր, Անգլիա - հունվարի 5, 1066, Լոնդոն, Անգլիայի թագավորություն), անգլո-սաքսոնական նախավերջին թագավորը (1042 թվականից) և Ուեսեքսյան արքայատոհմի վերջին ներկայացուցիչը։ 
Նրա թագավորության տարիները նշանավորվեցին երկրում թագավորական իշխանության թուլացմամբ ու իշխանական տների բացարձակ իշխանության հաստատմամբ, անգլո-սաքսոնական հասարակության կազմալուծմամբ և պետության պաշտպանության թուլացմամբ։ Այդ հանգամանքները հեշտացրին Անգլիայի նվաճումը Վիլհելմ I Նվաճողի կողմից Էդվարդի մահից հետո, 1066 թվականին։
Էդվարդ Խոստովանողը խիստ կարևորություն էր տալիս քրիստոնեական առաքինությունների ու ասկետիզմի քարոզչությանը, ինչի համար էլ հետագայում կաթողիկե եկեղեցու կողմից ենթարկվեց Կանոնականացման և դասվեց սրբերի շարքը։


== Փախուստ և գահակալում ==
Էդվարդը Անգլիայի թագավոր Էթելրեդ II Անխոհեմի ավագ որդին էր։ Մայրը Էմմա Նորմանդացին էր, որը Նորմանդիայի դուքս Ռիչարդ II-ի դուստրն էր։ Երբ Սվեն Երկարամորուսի գլխավորությամբ Դանիայի վիկինգները ներխուժեցին Անգլիա, և երկիրը գտնվում էր նվաճման վտանգի տակ, մայրը 1013 թվականին ստիպված եղավ Էդվարդի և նրա կրտսեր եղբայր Ալֆրեդի հետ փախչել Նորմանդիա։ Շուտով մահացավ Էթելրեդ II-ը, իսկ Անգլիայի գահն անցավ Դանիայի թագավորին։ 25 տարի ապրելով Նորմանդիայի դքսի պալատում, Էդվարդն այդ երկրում հաստատեց բազմաթիվ կապեր։ Դեռ պատանեկությունից նա կրոնի հանդեպ ցուցաբերում էր հատուկ նվիրվածություն և հետագայում ստացավ Խոստովանող մականունը։
Անգլիայում Կնուդ I Մեծի թագավորության տարիներին (1016—1035) Էդվարդը երազել իսկ չէր կարող հայրենիք վերադառնալու մասին. Նորմանդիայի դուքսը դաշինք էր կնքել Անգլիայի և Դանիայի թագավորի հետ, որն ամրապնդվել էր Էդվարդի մոր՝ Էմմա Նորմանդացու և Կնուդի ամուսնությամբ։ Բացի դրանից Կնուդ I Մեծի անգլո-դանիական միապետությունը վայելում էր անգլո-սաքսոնական ազնվականության լայն աջակցությունը։
1036 թվականին Կնուդի մահից հետո Անգլիա գնաց Էդվարդի կրտսեր եղբայր Ալֆրեդը՝ հավանաբար նպատակ ունենալով թագը վերադարձնելու։ Սակայն նրան գերի վերցրին Կնուդի ապօրինածին որդի Հարոլդի կողմնակիցները։ Գագհը գրավեց Հարոլդը։ Ալֆրեդին դաժանորեն կուրացրին, և նա շուտով վախճանվեց։
Միայն 1041 թվականին, երբ Անգլիայի թագավոր էր դարձել Էդվարդի արյունակից Հարդեկնուտը, նա հայրենիք վերադառնալու հրավեր ստացավ։ Բացի դրանից Հարդեկնուտը զավակներ չուներ և Էդվարդին հռչակեց իր ժառանգը։ 1042 թվականի հունիսի 8-ին Հարդեկնուտը վախճանվեց, ում մահով Կնուտլինգների արքայատոհմը հանգեց։ Այդ ժամանակ Անգլիայում ձևավորվել էր հասարակական զորեղ կարծիք՝ անգլո-սաքսոնական նախկին արքայատոհմը վերականգնելու օգտին։ Եվ այդպես, Հարդեկնուտի մահից ընդամենը մի քանի օր անց Լոնդոնի բնակիչները Էդվարդին հռչակեցին Անգլիայի թագավոր։ Նրա իշխանությունն իսկույն ճանաչեց ամբողջ երկիրը՝ բացառությամբ անգլո-դանիական ազնվականների և զինվորական վերնախավի։


== Ծանոթագրություններ ==


== Աղբյուրներ ==
Мортон А. Л. История Англии. — Л., 1950.
Stenton F. Anglo-Saxon England. — Oxford, 1973.
Հադերսֆիլդ

Հադերսֆիլդ ( անգլ.՝ Huddersfield), քաղաք Կերկլիս ( անգլ.՝ Kirklees) շրջանում, Հյուսիսային Յորքշիր կոմսությունում, Լոնդոնից 310 կմ և Բրեդֆորդից 16.6 կմ հեռավորության վրա։
Հադերսֆիլդը կարևոր դեր է կատարում Մեծ Բրիտանիայի արդյունաբերական հեղափոխության մեջ։ Այսօր այն խոշոր արդյունաբերական, սպորտային և կրթական կենտրոն է։ Քաղաքը պատմության մեջ է մտել որպես Ռեգբիի լիգայի և վարչապետ Հարոլդ Ուիլսոնի ծննդավայր։


== Բնակչություն ==
Բնակչության թիվը ըստ 2001 թվականի մարդահամարի՝ 146 234 մարդ, այն 10-դն է Մեծ Բրիտանիայի խոշոր քաղաքների ցանկում։ Այն Կյորկլիսի վարչական կենտրոնն է։


== Հայտնի մարդիկ ==
Հարոլդ Ուիլսոն՝ վարչապետ
Զոէ Լակեր ( 1974) ՝ դերասանուհի։


== Պատկերասրահ ==

		
		
		
		
		
		
		
		
		
		
		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Huddersfield Town Hall Archived 2010-07-31 at the Wayback Machine.
BBC Voices – Audio recording
Aerial views of the town centre, May 2011
About Huddersfield Archived 2006-07-19 at the Wayback Machine.
Live Webcams in Huddersfield
Huddersfield History Archived 2006-09-26 at the Wayback Machine.
www.geograph.co.uk : photos of Huddersfield and surrounding area
Քաղաքի կենտրոն. Ապրիլ 2007
About Huddersfield Archived 2006-07-19 at the Wayback Machine.
Հադերսֆիլդի պատմություն Archived 2006-09-26 at the Wayback Machine.
www.geograph.co.uk : Հադերսֆիլդի և շրջակա տարածքների նկարներ
Մազերիե

Մազերիե (ֆր.՝ Mazerier), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Գաննա կանտոնի կազմի մեջ։ Հանդիսանում է Վիշի շրջանը։
Համայնքի INSEE կոդ՝ 03166։


== Բնակչություն ==
Համայնքի բնակչությունը 2008 թվականին կազմում էր 278 մարդ։


== Տնտեսություն ==
2007 թվականի տվյալներով 190 աշխատունակ տարիքի մարդկանցից (15-64 տարեկան) 140-ը տնտեսապես ակտիվ էին, 50-ը անգործունակ (ակտիվության ցուցանիշը 73,7 %, 1999 թվականին եղել է՝ 71,6 %)։ 140 աշխատունակ բնակիչներից 128-ը աշխատում էին (68 տղամարդ և 60 կին), անաշխատանք էին 12-ը (3 տղամարդ և 9 կին)։ 50 անգործունակ մարդկանցից 7-ը աշակերտներ կամ ուսանողներ են, 31-ը՝ թոշակառու, 12-ը անաշխատունակ էին այլ պատճառներով։


== Տեսարժան վայրեր ==
Սեն Սատյուրեն (X—XIV դարեր)
Լանգար դղյակ (XII—XV դարեր)
Լա Մոտ Մազերյե շատո (XIV դարեր)
Նյովյալ ուղեկամուրջ (1869 թիվ)


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝  Մազերիե» (ֆրանսերեն)։ Արխիվացված օրիգինալից 2012-09-24-ին։ Վերցված է 2012-6-6 
«Մազերիե» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-29
Ուգլովոե (այլ կիրառումներ)

Ուգլովոե, կարող է վերաբերել՝

Ուգլովոե - գյուղ Ռուսաստանի Պրիմորիեի երկրամասի Արտյոմ քաղաքային օկրուգի կազմում
Ուգլովոե - գյուղ Ուկրաինայի Ղրիմի Ինքնավար Հանրապետության Բախչիսարայի շրջանում
Բրահմապուտրա

Բրահմապուտրա, գետ Չինաստանում, Հնդկաստանում, Բանգլադեշում։ Կազմավորվում է Հիմալայների հյուսիսային լանջերից և Կայլաս լեռնաշղթայի հարավային լանջերից սկիզբ առնող մի քանի օժանդակների միախառնումից (մոտ 4800 մ բարձրության վրա)։ Ստորին հոսանքում հոսում է Բենգալյան հարթավայրով։ Թափվում է Բենգալյան ծոցը՝ Գանգեսի հետ առաջացնելով ընդհանուր դելտա (տարածքը ավելի քան 80 հազար կմ քառակուսի)։ Երկարությունը 2900 կմ. նավարկելի է 1290 կմ (Տիբեթում՝ առանձին հատվածներում)։


== Անվանում ==
Անվանումը սանսկրիտից թարգմանաբար նշանակում է «Բրահմա աստծու որդի» (Բրահման հնդկական աստվածային երորդության մեջ դիտվում է որպես գլխավոր և արարչագործ աստված)։ Առանձին հատվածներում անվանվում է Մացանգ, Յանգպո (Տիբեթում), Դիհանգ (Հիմալայները կտրելու տեղում), Ջամունա (Բանգլադեշում)։


== Աղբյուրներ ==
Լիպովի Յար

Լիպովի Յար (ուկրաիներեն՝ Липовий Яр), գյուղ Ուկրաինայի Սումիի մարզի Սումիի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(1624) Ռաբե

(1624) Ռաբե (անգլ.՝ Rabe), աստերոիդ աստերոիդների հիմնական գոտում։ Հայտնաբերվել է 1931 թվականի հոկտեմբերի 9-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 3,192455 ա. մ., առավելագույնը մոտենում է 2,9053 ա. մ. հեռավորության վրա և հեռանում 3,4796 ա. մ.։ Արեգակի շուրջ մեկ ամբողջական պտույտ է կատարում 2083,46 երկրային օրվա ընթացքում, իր ուղեծրով շարժվելով միջինում 0,172789 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,99° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1624) Ռաբե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նոր Նախիջևանի և Բեսարաբիայի թեմ

Նոր Նախիջևանի և Բեսարաբիայի թեմը (առաջնորդանիստը Քիշնեի Սուրբ Աստվածածին եկեղեցին էր) կազմավորվել է 1830 թվականին՝ 1812 թվականից գործող Բեսարաբիայի թեմի փոխարեն։ Վերջինս միավորել է Բեսարաբիայի, Քիշնեի Սուրբ Աստվածածին եկեղեցու զանգակատունը Մոլդովայի, Ղրիմի և Ռուսաստանի կայսրության հարավային շրջանների և ամբողջ Նովոռուսիայի հայկական համայնքները։ Թեմի առաջին առաջնորդն էր Գրիգոր արք. Զաքարյանը։
Բուենավիստա դե Վալդավիա

Բուենավիստա դե Վալդավիա  (իսպ.՝ Buenavista de Valdavia), մունիցիպալիտետ Իսպանիայում` Պալենսիա պրովինցիայում (Կաստիլիա և Լեոն ինքնավար համայնքում)։ Մունիցիպալիտետը գտնվում է Էլ Պարամոս Վալես շրջանում։ Բնակչությունը`  354 մարդ  (2015 թվականի տվյալներով)։


== Բնակչություն ==


== Ծանոթագրություններ ==
(2008) Կոնստիտուցիա

(2008) Կոնստիտուցիա (անգլ.՝ Konstitutsiya), աստերոիդ աստերոիդների գոտու արտաքին մասում։ Հայտնաբերվել է 1973 թվականի սեպտեմբերի 27-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 3,214185 ա. մ., առավելագույնը մոտենում է 2,8958 ա. մ. հեռավորության վրա և հեռանում 3,5325 ա. մ.։ Արեգակի շուրջ մեկ ամբողջական պտույտ է կատարում 2104,77 երկրային օրվա ընթացքում, իր ուղեծրով շարժվելով միջինում 0,17104 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 20,65° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2008) Կոնստիտուցիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ուկրաինացիները Հայաստանում

Ուկրաինացիները Հայաստանում (ուկրաիներեն՝ Українці у Вірменії) հաստատվել են 19-րդ դարի կեսերին, երբ «Փոքր Ռուսիայից» Անդրկովկաս են փոխադրվել «կոզակներ»՝ Ռուսական կայսրության հարավային սահմանները ամրապնդելու համար։ Ուկրաինացիների մեծ մասը զբաղվում էր գյուղատնտեսությամբ։
1989 թ. տվյալներով ՀԽՍՀ-ում բնակվում էր 8,3 հզ ուկրաինացի, սակայն անկախությանը հաջորդող և տնտեսական ճգնաժամի տարիներին նրանց մեծ մասը հեռացել են։ 2001 թվականին Հայաստանում բնակվում էր 1,6 հզ ուկրաինացի։ 2012 թ. պայմաններով Հայաստանում բնակվում է 2.000 ուկրաինացի:


== Կազմակերպություններ ==
Հայաստանում ուկրաինացիների ֆեդերացիա (ուկրաիներեն՝ Федерація Українців Вірменії «УКРАЇНА»
«Ուկրաինա» բարեգործական հիմնադրամ
«Դնիպրո», «Ձվինոչոկ», «Վերբիչենկա», «Մալյատկո» երգչախմբեր և պարի խմբեր


== Ծանոթագրություններ ==
Քեչիտ

Քեչիտ, գյուղ Արևելյան Հայաստանում, Կարսի մարզի Կարսի գավառում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Ճաղատ դայակը: Հատուկ հանձնարարություն

Ճաղատ դայակը։ Հատուկ հանձնարարություն (անգլ.՝ The Pacifier)՝ 2005 թվականի կատակերգական, մարտական ֆիլմ, որը նկարահանվել է Ադամ Շենկման ռեժիսորի կողմից։ ԱՄՆ-ի և Կանադայի համատեղ աշխատանքն է։
Ֆիլմը մինչև պրեմիերան ցուցադրվեց մարտի 1-ին՝ Հոլիվուդում, իսկ ԱՄՆ-յում լայն վարձույթի դուրս է եկել 2005 թվականի մարտի 4-ին։ Ռուսաստանում պրեմիերան տեղի է ունեցել 2005 թվականի ապրիլի 14-ին : DVD սկավառակի վրա ֆիլմը թողարկվել է հունիսի 28-ին։ 2015 թվականի դեկտեմբերին Վին Դիզելը հաղորդեց ֆիլմի շարունակության նկարահանումների մասին։
Ֆիլմի գովազդային կարգախոսն է՝ «Prepare for bottle. Prepare for battle»:


== Սյուժե ==
Նախկին ծովային հետևակի, անվրդով գործակալ Շեյն Վուլֆին հանձնարարված էր պաշտպանել առևանգված գիտնականի հինգ երեխաներին, ով աշխատում էր կառավարությունում։ Բացահայտվել է, որ երեխաներին պետք է պաշտպանել ոչ միայն չարագործներից, այլ նաև հենց իրենցից։ Դրանից բացի նա չպետք է մոռանար իր իսկ ապահովության մասին։ Չէ որ նրանք հինգ հոգի են, նրանք բոլորն էլ կայտառ են ու անկանխատեսելի։ Վուլֆը շատ հեշտ կարող է իրեն ենթարկել վատ տղաներին, բայց հաղթահարել հինգ երեխաների նրա համար հեշտ չի լինի։ Նա  կհանդիպի շատ սպառնալիքների, ինչպես անկարևոր, այնպես էլ կյանքի համար վտանգավոր։


== Դերերում ==


== Քննադատություն ==
Ամերիկացի կինոքննադատ Ռոջեր Էբերթը ֆիլմին չորս աստղից տվեց երկուսը։


== Ծանոթագրություններ ==


== Արտաքին հղումներ ==
Ֆիլմի պաշտոնական կայք (անգլ.)
Ասոլո

Ասոլո (իտալերեն՝ Assolo), կոմունա Իտալիայում, Սարդինիա մարզում՝ Օրիստանո գավառում։
Բնակչությունը կազմում է 485 մարդ (2008 թվականի տվյալներով), բնակչության խտությունը կազմում է 30 մարդ/կմ²։ Զբաղեցնում է 16 կմ² մակերես տարածք։
Փոստային ինդեքսն է՝ 9080։ Հեռախոսային կոդը՝ 0783։
Ասոլոն սահմանակից է Ալբաջարա, Ջենոնի, Նուրեչի, Սենիս, Վիլլա Սանտ Անտոնիո մունիցիպալիտետներին։
Կոմունայի հովանավորն է Սուրբ Սեբաստիանը։ Տոնը նշվում է հունվարի 20-ին։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 0783 969050


== Արտաքին հղումներ ==
Պաշտոնական կայք (իտալ.)
Վիճակագրություն ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Սուրբ Թորոս (Բաբերդի գավառ)

Սուրբ Թորոս, գյուղ Արևմտյան Հայաստանում, Էրզրումի վիլայեթի Բաբերդի գավառակում։ Գտնվում էր Բաբերդ քաղաքից 20 կմ արևմուտք, Ճորոխ գետի ձախ ափին։


== Պատմություն ==
Հայերը կոտորվել, մի մասն էլ բռնությամբ մուսուլմանացվել է 1895 թվականի ջարդերի և 1915 թվականի Մեծ եղեռնի ժամանակ։


== Բնակչություն ==
1872-1873 թվականներին ուներ 20 տուն հայ և 15 տուն թւորք, իսկ 1912-1914 թվականներին 60-100 տուն հայ և թուրք բնակիչ։


== Տնտեսություն ==
Բնակչությունը զբաղվել է հացահատիկի մշակությամբ, մեղվաբուծությամբ, շերամապահությամբ, անասնապահությամբ։


== Պատմամշակութային կառույցներ ==
Սուրբ Թորոսն ուներ երկու եկեղեցի, որոնցից մեկը կոչվում էր Ս. Աստվածամայր։


== Կրթություն ==
Գյուղում եկեղեցուն կից գործում էր վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Պարոն Իբոյին

«Պարոն Իբոյին», հայ բանաստեղծ Հովհաննես Թումանյանի հոդվածներից։


== Պատմություն ==
Հովհաննես Թումանյանի հոդվածներից՝ գրված 1914 թվականին, ի պատասխամ 1914 թվականի փետրվարի 21-ին Թիֆլիսի «Մշակ» օրաթերթում Իբոյի կողմից գրված «Բաց նամակ պ․ Հովհաննես Թումանյնին» հոդվածի։
Ինքնագիրը պահվում է Թումանյանի թանգարանում (№29) թղթապանակում, որտեղից էլ առաջին անգամ տպագրվել է։


== Ծանոթագրություններ ==
Շագոտ

Շագոտ (ռուս.՝ Шаготь), գյուղ Ռուսաստանի Յարոսլավլի մարզի Դանիլովսկի շրջանի կազմում։
Բնակչությունը 2007 թվականին գրանցված տվյալներով կազմում էր 198 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աբուրվարդ

Աբուրվարդ, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Ռեգնից

Ռեգնից, գետ Գերմանիայի Բավարիա երկրամասի Ֆրանկոնիա տարածաշրջանում։ Մայն գետի ձախակողմյան համենատաբար երկար վտակներից է։ Երկարությունը՝ 63,7 կիլոմետր։ Գետային ցուցիչը՝ 242: Ջրահավաք ավազանի մակերեսը՝ 7521,19 քառակուսի կիլոմետր։ Ակունքը գտնվում է ծովի մակերևույթից 283 մետր բարձրության, գետաբերանը՝ 231 մետր բարձրության վրա.:
Գետը կազմավորվում է իր Ռեդնից ու Պեգնից վտակների միախառնումով, որ տեղ է ունենում Ֆյուրտ քաղաքի մերձակայքում։ Այդտեղից Ռեգնիցը հոսում է դեպի հյուսիս, անցնում Էռլանգեն ու Ֆորխհայմ քաղաքների միջով և Բամբերգ քաղաքի մերձակայքում թափվում Մայն գետը։ Իր ակունքը հանդիսացող Ռեդնից ու Ֆրանկոնիական Ռեզատ գետերի հետ միասին նրա երկարությունը հասնում է 187,4 կիլոմետրի։
Բամբերգի մերձակայքում Ռեգնիցի ջրերի որոշ քանակություն մուտք է արվում Մայնը Դանուբ գետին միացնող ջրանցք։
Ռեգնիցի ջրերով Ֆյուրտի ու Ֆորխհայմի միջակայքում բազմաթիվ ջրաղացներ են գործել՝ սկսած միջին դարերից մինչև 19-րդ դարի ավարտը։ Դրանց մի մասը վերջին ժամանակներս վերակառուցվել է և շարունակում է աշխատել։


== Ծանոթագրություններ ==


== Աղբյուրներ ==
Bogner, Franz X. (2007): Rednitz und Regnitz. Eine Luftbildreise von Weißenburg bis Bamberg. Verlag Fränkischer Tag, Bamberg, 978-3-936897-47-0
Չիչա Ամատայակուլ

Քիթի Չիչա Ամատայակուլ (անգլ.՝ Kitty Chicha Amatayakul, թաի.՝ ชิชา อมาตยกุล, 1993, Բանգկոկ, Թաիլանդ), նախկինում՝ Կանյավի Ֆումսիրիդոլ (անգլ.՝ Kanyawee Phumsiridol, թաի.՝ กัลยวีร์ ภูมิสิริดล), թաիլանդցի դերասանուհի, երգչուհի և մոդել։ Նախկինում եղել է թաիլանդական Kiss Me Five փոփ խմբի անդամ։ Առավել հայտնի է Նեթֆլիքսի՝ «Աղջիկը ոչ մի տեղից» (անգլ.՝ Girl from Nowhere) հեռուստասերիալում կատարած Նանոյի դերով։


== Կյանք և կարիերա ==
Ծնվել է 1993 թվականի օգոստոսի 5-ին։ Սովորել է «Chitralada» դպրոցում։ 15 տարեկանում հաճախել է «British Curriculum» ավագ դպրոցը։ Այն ավարտելուց հետո սովորել է «Assumption University» համալսարանի բիզնեսի ֆակուլտետում և «Ramkhamhaeng University» համալսարանի իրավաբանական ֆակուլտետում։
2010 թվականին Ամատայակուլը պայմանագիր է կնքել Kamikaze լեյբլի հետ և դեբյուտ կատարել թաիլանդական Kiss Me Five փոփ խմբում։
2018 թվականից Ամատայակուլը նկարահանվում է «Աղջիկը ոչ մի տեղից» (անգլ.՝ Girl from Nowhere) հեռուստասերիալում որպես գլխավոր դերակատար և կերտում է Նանոյի դերը։ Հեռուստասերիալի երկրորդ եթերաշրջանը թողարկվել է 2021 թվականին Նեթֆլիքսում։


== Ֆիլմագրություն ==


=== Հեռուստասերիալներ ===


=== Ֆիլմեր ===


== Ծանոթագրություններ ==
Կրումովո Գրադիշտե

Կրումովո Գրադիշտե (բուլղար․՝ Крумово градище), գյուղ Բուլղարիայի Բուրգասի մարզում։ Վարչականորեն մտնում է Կարնոբատի համայնքի կազմի մեջ։ Համայնքի կենտրոն Կարնոբատ քաղաքից գտնվում է 6 կմ դեպի հարավ-արևմուտք։ 2011 թվականի Բուլղարիայի մարդահամարի տվյալների համաձայն՝ գյուղում բնակվել է 370 մարդ։


== Բնակչություն ==


== Տես նաև ==
Բուլղարիայի համայնքներ
Կարնոբատի համայնք


== Ծանոթագրություններ ==
Վեսյոլոե (գյուղ, Նովոազովսկի շրջան)

Անվան այլ կիրառումների համար տե՛ս՝ ՎեսյոլոեՎեսյոլոե (ուկրաիներեն՝ Веселе), գյուղ Ուկրաինայի Դոնեցկի մարզի Նովոազովսկի շրջանում։
2001 թվականի տվյալներով Վեսյոլոե գյուղում բնակվում էր 35 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բինգհեմ շրջան (Այդահո)

Բինգհեմ շրջան (անգլ.՝ Bingham County), ԱՄՆ Այդահո նահանգի 44 վարչական միավորներից մեկը։ Ընդհանուր տարածությունը 5.426 կմ² է, բնակչությունը՝ 41.735 մարդ (2010 թ. տվյալներով)։ Շրջկենտրոնն է Բլեքֆութ բնակավայրը։ Կազմավորվել է 1885 թ.։


== Ժողովրդագրություն ==
Բնակչության թվաքանակի փոփոխությունները.
Հաղպատի մատենադարան

Անվան այլ կիրառումների համար տե՛ս՝ Հաղպատ (այլ կիրառումներ)Հաղպատի մատենադարան, միջնադարում հայ ձեռագրերի գանձարաններից ամենահարուստը։ Հիմնվել է XI դարում, Հաղպատի վանքի Սբ. Նշան եկեղեցու մոտ։ Քառանկյուն, հավասարակողմ շինություն էր, ուներ որմնախորշեր՝ մատյանները պահելու համար։ Փայտաշեն ծածկը XIII դ. կեսերին վերակառուցվել և դարձել է քարաշեն։ Պահվում էին գրչագիր և երկաթագիր հնագույն արժեքավոր մատյաններ։ Հարստացել է նվիրատվությունների և տեղում կատարված ընդօրինակությունների շնորհիվ։ Հետագայում, ապահովության համար, ձեռագրերը տեղափոխվել են վանքի մոտակա քարայրերը, որոնք ոչ միայն գրապահոցի, այլև ընթերցարանի դեր են կատարել։ 1931 թվականին Հաղպատից միայն 12 ձեռագիր է բերվել Երևան։ Երկար տարիներ Հաղպատի գրադարանում է պահվել Մուղնու Ավետարանը, որ հետո տեղափոխվել է Թիֆլիսի Մուղնու սուրբ Գևորգ վանք, իսկ այնտեղից՝ Երևանի Մեսրոպ Մաշտոցի անվան Մատենադարան։ Կորած ձեռագրերից արժեքավոր էր Հաղպատի «Քոթուկը» կամ ավանդամատյանը, որտեղ արձանագրված էր վանքի անցուդարձը։


== Տես նաև ==
Հաղպատավանք
Մեսրոպ Մաշտոցի հուշարձան (այլ կիրառումներ)

Մեսրոպ Մաշտոցի հուշարձան, կարող է վերաբերել՝

Մեսրոպ Մաշտոցի հուշարձան - գտնվում է Երևանի կենտրոնում՝ Մեսրոպ Մաշտոցի պողոտայի վերջնամասում՝ Մատենադարանի հարակից հրապարակում
Մեսրոպ Մաշտոցի հուշարձան - գտնվում է Արմավիրի մարզի Վաղարշապատ քաղաքի կենտրոնում՝ Կոմիտասի անվան հրապարակամերձ պուրակում
Գիրնի

Գիրնի, հնագույն երկիր՝ հիշատակված ուրարտական սեպագիր արձանագրություններում։ Արգիշտի 2-րդը գրավել է այս երկիրը և թողել այդ մասին սեպագիր վկայություն։


== Ծանոթագրություններ ==
Վերնատնակ (մուլտֆիլմ, 1971)

«Վերնատնակ», ռուսական ժողովրդական «Վերնատուն» հեքիաթի հիման վրա Վլադիմիր Սուտեևի սցենարով ստեղծված մուլտիպլիկացիոն ֆիլմ։ Ֆիլմը նկարահանվել է ժողովրդական նկարիչ Յուրի Վասնեցովի նկարների հիման վրա։ «Վերնատնակը» ռեժիսոր Լեոնիդ Ամալրիկի վերջին ֆիլմն է։


== Սյուժե ==
Վերնատունը կանգնած էր ո՛չ ցածր, ո՛չ բարձր։ Առաջինը այնտեղ բնակվեց Գորյուխա ճանճը։ Հետագայում նաև Նորյուշկա մկնիկը, Կվակուշմա գորտը, պոբեգայչիկ նապաստակը և Ոսկե Խեցի աքաղաղը։ Նրանք ո՛չ նեղվածության` և ո՛չ էլ վիրավորանքի մեջ էին ապրում, քանի դեռ մոտակայքով չէր անցել Անշնորհակալ արջը։ Արջը նրանց խնդրում է, որպեսզի նրանց հետ ապրի, սակայն վերնատունը փոքր է լինում։ Այդ ժամանակ արջը բարձրանում է վերնատան տանիքին և ջարդում է վերնատունը։ Բարեբախտաբար ոչ ոք չի տուժում, սակայն  նրանք բնակվելու վայր չեն ունենում։ Արջը ներողություն է խնդրում, բայց մուկն ասում է. «Կարողացար կոտրել, կարողացի՛ր կառուցել»։ Արջն այդպես էլ անում է, իսկ ճանճը, մուկը, գորտը, նապաստակը և աքաղաղը օգնում են նրան, և վերնատունը նախորդից լավն է լինում։


== Հեղինակներ ==
Դերերը հնչյունավորում էին-Մարիա Վինոգրադովա (Նապաստակ), Գեորգի Վիցին (Աքաղաղ)


== Ծանոթագրություններ ==


== Գրականություն ==
Сутеев В. Г. В мире сказок В. Сутеева. — АСТ, 2009. — ISBN 978-5-17-057941-9


== Արտաքին հղումներ ==
«Терем-теремок»(անգլ.) ֆիլմը Internet Movie Database կայքում
«Терем-теремок» «Հայրենական կինոյի հանրագիտարան» կայքում
Սարգիս Հովսեփյան (գրող)

Անվան այլ կիրառումների համար տե՛ս՝ Սարգիս Հովսեփյան (այլ կիրառումներ)Սարգիս Հովսեփյան (հունիսի 24, 1977(1977-06-24), Երևան, Հայկական ԽՍՀ, ԽՍՀՄ), հայ արձակագիր, դրամատուրգ, սցենարիստ։ Հայաստանի գրողների միության անդամ (2013)։


== Կենսագրություն ==
Սարգիս Հովսեփյանը ծնվել է 1977 թվականի հունիսի 24-ին, Երևանում։ Ավարտել է Երևանի թատրոնի և կինոյի պետական ինստիտուտի «Գրական ստեղծագործություն» բաժինը և մագիստրատուրան։ Արձակ ստեղծագործությունների, հեռուստատեսային ֆիլմերի սցենարների ու պիեսների հեղինակ է։ 2007 թվականից տպագրվում է գրական մամուլում, «Գրեթերթ», «Գրանիշ», «Դրամատուրգիա» հանդեսում, «Գրողուցավ», «Ինքնագիր» գրական կայքերում։ Հովսեփյանի պատմվածքներն ընդգրկված են մի շարք ժողովածուներում։


== Երկեր ==
Դոմինո (պատմվածքներ, պիես), Երևան, 2012։
«Դոմինո» առաջին ժողովածուն լույս է տեսել 2012 թվականին՝ «Անտարես» հրատարակչության կողմից, ընդգրկում է պատմվածքներ և պիես։ Խմբագիր` Արքմենիկ Նիկողոսյան։ 168 էջ։


== Պարգևներ ==
«Գրիշա Դարբինյան» հիմնադրամի մրցանակ
«Գրեթերթ»-ի մրցանակ


== Ծանոթագրություններ ==


== Արտաքին հղումներ ==
Կոմերցիալիզացիայի մի աստիճան կա, որից հետո արվեստի այդ տեսակն սկսում է անվերադարձ տրանսֆորմացիաներ կրել
Սարգիս Հովսեփյանի հրապարակումները «Գրանիշ»-ում
«Չեմ հավատում ապաքաղաքական արվեստի գոյությանը»
Լեոնտինա Փրայս

Մերի Վայոլեթ Լեոնտինա Փրայս (անգլ.՝ Mary Violet Leontyne Price, փետրվարի 10, 1927(1927-02-10)[…], Laurel, Միսսիսիպի, ԱՄՆ), ամերիկացի Օպերային սոպրանո, որը համարվում է Մետրոպոլիտեն օպերայի առաջատար առաջին աֆրոամերիկուհի կատարողներից մեկը։


== Կենսագրություն ==
Ծնվել է Միսսիսիպի նահանգի Լորել քաղաքում սղոցարարի և մանկաբարձուհու ընտանիքում։ Դաշնամուր նվագել սովորել է երեք տարեկանում։
Սովորել է Օհայո նահանգի Ուիլբերֆորս կենտրոնական պետական քոլեջում, որից հետո՝ Նյու Յորքի Ջուլիարդյան երաժշտական դպրոցում։
Բրոդվեյում մասնագիտական կարիերան սկսել է 1952 թվականին, առաջին մենահամերգը Նյու Յորքում տեղի է ունեցել 1954 թվականին, իսկ օպերային երգչուհու դեբյուտը կայացել է Սան Ֆրանցիսկոյի օպերային թատրոնում 1957 թվականին։
Հետագայում բազմիցս հանդես է եկել Վիեննայի պետական օպերայում, Լոնդոնի Կովենտ գարդեն արքունական թատրոնում, Միլանի Լա Սկալայում՝ կատարելով դերերգեր Մոցարտի, Վերդիի և Պուչինիի օպերաների բեմադրություններում։
Քննադատները նրա ձայնը նկարագրել են որպես «պայծառ ու սավառնող», ինչպես նաև «հարուստ, առաձգական ու փայլատակող»։
Օպերային բեմից հեռացել է 1985 թվականին, սակայն դրանից հետո տասներկու տարվա ընթացքում երգել է նվագախմբային համերգներում։
Արժանացել է բազմաթիվ մրցանակների, այդ թվում՝ Ազատության նախագահական մեդալի, Սպինգարնի մեդալի, «Էմմի» մրցանակի, տասնութ անգամ՝ «Գրեմմի» մրցանակի, ինչպես նաև 1989 թվականին՝ «Գրեմմի» մրցանակի՝ ձայնագրման արդյունաբերության մեջ երկար տարիների հատուկ ներդրման համար։ Ընդգրկված է «Գրամոֆոն» ամենամսյա ամսագրի փառքի սրահում։


== Տես նաև ==
Մարիան Անդերսոն
Գրեյս Բամբրի
Շիրլի Վերետ
Ջեսսի Նորման


== Ծանոթագրություններ ==
Սուետկա (Կատունի վտակ)

Անվան այլ կիրառումների համար տե՛ս՝ Սուետկա (այլ կիրառումներ)Սուետկա (ռուս.՝ Суетка) գետ Ռուսաստանում, հոսում է Ալթայի Հանրապետությունում, Ալթայի շրջանում։ Գետի գետաբերանը գտնվում է Կատուն գետի ձախ ափից 641 կիլոմետր հեռավորության վրա։ Գետի երկարությունը 17 կիլոմետր է։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Վերին Օբի ավազան շրջանին, գետի ջրերի կառավարման գլխավոր կենտրոնը՝ Ալեյ։ Գետի գետային ավազանն է (Վերին) Օբը մինչև Իրտիշի. թափվելը։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների։

Ջրային գրանցման տվյալների կոդ՝ — 13010100312115100003113
Հիդրոլոգիական ստուգման կոդ՝ — 115100311
Ավազանի կոդը — 13.01.01.003
Հիդրոլոգիական ուսումնասիրության ծավալի համար՝ — 15
Հիդրոլոգիական ուսումնասիրության թողարկում՝ — 2


== Ծանոթագրություններ ==
Մարալ Արթին

Մարալ Արթին (հայերեն՝ Մարալ Արթին; հունիսի 9, 2000(2000-06-09), Հայդելբերգ, Կարլսրուեի ադմինիստրատիվ օկրուգ, Բադեն-Վյուրթեմբերգ, Գերմանիա), հայ ֆուտբոլիստ, որ հանդես է գալիս ֆրանսիական կանանց 2-րդ դիվիզիոնի Արաս ակումբի և Հայաստանի կանանց հավաքականի հարձակվողի դիրքում։
Ծնվել է Գերմանիայում։ Պատանեկան կարիերայի ընթացքում Արթինը Մյունխենի Բավարիայի կազմում դարձել է Բունդեսլիգայի պատանեկան առաջնության չեմպիոն։


== Համաշխարհային կարիերա ==
Հայաստանի հավաքականի կազմում մասնակցել է 2020 թվականի մարտի 4-ին և 6-ին Լիտվայի դեմ ընկերական հանդիպմանը և իր առաջին գոլը խփել է իր երկրորդ հայտնվելու ժամանակ։


== Ծանոթագրություններ ==


== Արտաքին հղումներ ==
Մարալ Արթինը Soccerdonna-ում
Սասունցի Դավիթ (արձան, Երևան)

Անվան այլ կիրառումների համար տե՛ս՝ Սասունցի Դավթի արձան (այլ կիրառումներ)«Սասունցի Դավիթ» արձան, ձիարձան Երևանի Սասունցի Դավթի հրապարակում։ Հեղինակ՝ Երվանդ Քոչար, տեղադրվել է 1959 թվականին։ Ընդգրկված է Երևանի Էրեբունի վարչական շրջանի պատմության և մշակույթի անշարժ հուշարձանների ցանկում։


== Հեղինակներ ==
Ճարտարապետ՝ Միքայել Մազմանյան
Քանդակագործ՝ Հայաստանի ժողովրդական նկարիչ Երվանդ Քոչար


== Տվյալներ ==
Քանդակը կառուցված է կոփածո պղնձից ու բազալտից, չափսերը՝ 6,5x2,2x9,3 մետր։


== Պատմություն ==
1939 թվականին Երևանում պատրաստվում էին տոնել «Սասնա ծռեր» էպոսի 1000-ամյա հոբելյանը։ Տոնակատարությունների  նախօրեին որոշվում է  կայարանամերձ հրապարակում  կանգնեցնել  էպոսի հերոսի  քանդակը։ Քանդակի վրա աշխատանքներն  սկիզբ են առել  դեռ  1939 թվականին՝ հայկական  դյուցազնավեպի գրաֆիկական  վերոհիշյալ  նկարաշարին  զուգընթաց։  Հայտարարվեց մրցույթ, սակայն քանդակագործների մի մասը պնդեց, որ արձանը ստեղծելու համար հարկավոր է մեկ-երկու տարի, մյուսներն այլ պատվերներով էին զբաղված։ Միայն  նկարիչ-արձանագործ Երվանդ Քոչարը, որը նոր էր  վերադարձել  Ֆրանսիայից հանձն  առավ  կարճ ժամանակահատվածում իրականացնելու  այդ աշխատանքը։ Մաեստրոն  աշխատանքն  ավարտեց անհավատալի  կարճ ժամկետում՝ 18 օրում։ Այն տեղադրվեց կայարանամերձ հրապարակում և այնտեղ մնաց մոտ 2 տարի։  1941 թվականին Քոչարի ձերբակալությունից հետո արձանը ոչնչացվեց։ Քանդակագործին առաջադրված մեղադրանքներից մեկն էլ այն էր, որ «մերկացրած սրով հեծյալը նայում  է դեպի «բարեկամ» Թուրքիա...», դա հավասարազոր էր «ժողովրդի թշնամի» կոչվելուն։ Արձանը ոչնչացվեց։ Երկու տարի, չորս ամիս բանտում անցկացնելուց հետո Քոչարին ազատ արձակեցին։
1957 թվականին Երքաղսովետը որոշեց վերականգնել արձանը, և Քոչարը ստեղծեց իր գլուխգործոցներից մեկը։
Արձանի բացումը տեղի ունեցավ 1959 թվականի դեկտեմբերի 3-ին կայարանամերձ հրապարակում (այժմ՝ Սասունցի Դավթի հրապարակ)։ Իշխանությունները արել էին ամեն ինչ, որպեսզի  արարողությունը անցնի աննկատ, սակայն ժողովուրդը  արձանի բացումը  վերածեց  համազգային  տոնախմբության,  ինչպես գրում է  ականատեսը՝ կատարվածը հնարավոր չէ  նկարագրել....


== Հետաքրքրաշարժ փաստեր ==
«Սասունցի Դավիթ» արձանը պատկերված է 1991 թվականին Խորհրդային Միության կենտրոնական բանկի թողարկած 5 ռուբլի անվանական արժեքով հոբելյանական մետաղադրամին, ինչպես նաև 1994 թվականին ՀՀ ԿԲ-ի թողարկած 25 դրամ անվանական արժեքով «Սասունցի Դավիթ» արծաթե հուշադրամին։
ԽՍՀՄ փոստը 1968 թվականին թողարկել է Երևանի 2750-ամյակին նվիրված փոստային նամականիշ (12 կոպեկ), որին ևս պատկերված է «Սասունցի Դավիթ» արձանը։
«Սասունցի Դավիթը» պատկերված է Երևանի մետրոպոլիտենի ժետոններին։
«Սասունցի Դավիթը» երկար տարիներ «Հայֆիլմ» կինոստուդիայի խորհրդանիշն է։
«Սասունցի Դավիթը» Երևանի ամենածանր հուշարձանն է. քաշը 3,5 տոննա է։
		
		
		


== Տես նաև ==
Սասունցի Դավիթ (արձան, Ֆրեզնո)


== Պատկերասրահ ==

		
		
		
		
		
		
		
		


== Ծանոթագրություններ ==
Նոյհաուզեն (այլ կիրառումներ)

Նոյհաուզեն, կարող է վերաբերել՝

Նոյհաուզեն - կոմունա Գերմանիայում, Բադեն Վյուրտեմբերգի տարածքում
Նոյհաուզեն - կոմունա Գերմանիայում, մտնում է Բրանդենբուրգ երկրամասի մեջ